Document ID: 32004R1389

KOMISJONI MÄÄRUS (EÜ) nr 1389/2004,
30. juuli 2004,
millega muudetakse määrust (EÜ) nr 1227/2000, milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad seoses tootmisvõimsusega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 80 punkti b,
ning arvestades järgmist:
(1)
Komisjoni määrusega (EÜ) nr 1227/2000 (2) on määruse (EÜ) nr 1493/1999 artikli 2 lõike 3 esimese taandes ettenähtud tähtpäeva, mis on ette nähtud nimetatud artikli lõikest 2 erandi kehtestamiseks, edasi lükatud kuni 31. juulini 2004. Viimaste praktiliste probleemide lahendamiseks tuleks seda tähtpäeva uuesti edasi lükata. Erandi kehtestamist reguleerivate eri sätete kohaldamine toob kaasa tõsise ja keerulise halduskoormuse, eelkõige seoses kontrolli ja karistustega. Nõuetekohase haldamise huvides tuleks kõnealust tähtpäeva seega lõplikult edasi lükata kuni 31. juulini 2005.
(2)
Seepärast tuleks määrust (EÜ) nr 1227/2000 vastavalt parandada.
(3)
Käesoleva määrusega ettenähtud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1227/2000 artikli 2 lõige 1a asendatakse järgneva tekstiga:
“1a. Määruse (EÜ) nr 1493/1999 artikli 2 lõikes 3 kehtestatud tähtpäev on edasi lükatud 31. juulini 2005.”
Artikkel 2
Käesolev määrus jõustub Euroopa Liidu Teatajas avaldamise päeval.
Käesolevat määrust kohaldatakse alates 1. augustist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. juuli 2004

Labels: 7
15
6